पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण की दूसरी लहर में राहत की खबर साेमवार काे मिली। संक्रमण राेकथाम के लिए 18 से 2 मई तक लगाए गए लाॅकडाउन के चलते पहली बार पाॅजिटिव केसाें की संख्या में इतनी बड़ी कमी आई। 24 घंटे में संक्रमण दर में 4.20 फीसदी गिरावट हुई और 871 केस कम मिले, इससे पहले रविवार काे काेराेना के सबसे ज्यादा 4456 केस मिले थे, जबकि साेमवार काे यह आंकड़ा 3585 रहा।
विशेषज्ञाें काे मानना है कि लाॅकडाउन की यदि आगे भी सख्ती से पालना हुई ताे संक्रमण दर में गिरावट हाे सकती है। जैसा कि पहले उम्मीद जताई थी कि लाॅकडाउन के चलते पाॅजिटिवाें केसाें की संख्या में गिरावट 3-4 मई से हाेगी और पहले दिन राहत भी मिली। बीते सात दिन में मिले 21 हजार से अधिक केस, संक्रमण की दर 35 फीसदी तक पहुंची; संक्रमण के लिहाज से राजधानी में बीते सात दिन बेहद खतरनाक रहे। राेजाना संक्रमण का आंकड़ा बढ़ा।
27 से 3 मई तक कुल 21714 नए पाॅजिटिव केस मिले और संक्रमण की सर्वाधिक दर 2 मई काे 35.79 फीसदी रही। इस दिन 10 में से 4 सैम्पल पाॅजिटिव मिले। वहीं 1 अप्रैल से 3 मई तक कुल 64 हजार केस मिल चुके है। पहली लहर की तुलना में दूसरी लहर में 46 हजार अधिक केस मिले। पहली लहर का पीक नवंबर में रहा था जब एक माह में सबसे अधिक 14401 संक्रमित मिले थे।
निजी वाहनों से आवागमन बंद था, मगर गणगौरी बाजार में व्यवस्था पर भारी पड़ी भीड़
तस्वीर गणगौरी बाजार की है। सोमवार को बाजार खुलते ही भीड़ उमड़ पड़ी। छूट का ऐसा गलत फायदा उठाना ठीक नहीं है। जयपुर में सोमवार को मौत का आंकड़ा कल के मुकाबले फिर बढ़ा। 40 लोगों ने दम तोड़ा। अब तक संक्रमित की संख्या 1,22,365 और मौतों का आंकड़ा 891 तक पहुंच चुका है। एक्टिव केसेज की संख्या 44,290 हो चुकी है। सुखद बात ये है कि रिकवर होने वाले मरीजों की संख्या लगातार बढ़ रही है। पिछले माह की 26 अप्रैल को रिकवर मरीजों की संख्या 961 से 2011 पहुंच गई है।
यहां 100+ केस
झोटवाड़ा-135, कोटपूतली-132, शास्त्री नगर-115, सोडाला, शास्त्री नगर में 111-111, मुररलीपुरा-109 पॉजिटिव मिले है। अन्य क्षेत्रों में भी केस मिले हैं।इधर, हमारी सबसे बड़ी चिंता...एक्टिव रोगी आज 2 लाख पार होंगे
इधर, हमारी सबसे बड़ी चिंता...एक्टिव रोगी आज 2 लाख पार होंगे
जयपुर, राजस्थान मंगलवार को देश का पांचवां राज्य बन जाएगा, जहां 2 लाख से अधिक एक्टिव मरीज होंगे। सोमवार रात तक प्रदेश में कुल एक्टिव मरीज 194371 हो गए। राजस्थान में एक्टिव मरीज देश में तीसरे सर्वाधिक गति से बढ़ रहे हैं। कोरोना संक्रमितों में देश में दसवें स्थान पर होने के बावजूद राजस्थान एक्टिव मरीजों में पांचवें नंबर पर पहुंच गया है।
सोमवार को प्रदेश में 17296 नए रोगी मिले और कुल संक्रमित 651247 हो गए। सोमवार को 154 लोगों की मौत हुई और कुल मौतें 4712 हो चुकी हैं। जयपुर में सर्वाधिक 3585 नए संक्रमित मिले और 40 लोगों की मौत हुई। जोधपुर में 2130 नए रोगी मिले और 37 लोगों की मौत हो चुकी है।
देश में 5वां नंबर
राज्य एक्टिव केस
महाराष्ट्र 656870
कर्नाटक 444734
केरल 345883
यूपी 285832
राजस्थान 194371
प्रदेश के टॉप-5
जिला नए संक्रमित जयपुर 3585 जोधपुर 2130 पाली 883 उदयपुर 852 चूरू 775
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva bho_Deva mar_Deva bho_Deva bho_Deva bho_Deva bho_Deva bho_Deva bho_Deva zho_Hant eng_Latn